10,886,646 members (86,329 online)
Last Visit: 31-Dec-99 18:00 Last Update: 23-Sep-14 14:58Refresh1 2 koelbloedig doodgeskiet vir selfoon | Netwerk24
Twee jong mense is Sondag koelbloedig doodgeskiet nadat hul Toyota-bakkie sonder brandstof gaan staan het. Foto: Verskaf
Kol. Lungelo Dlamini, ’n provinsiale polisiewoordvoerder, sê ’n 19-jarige man en 23-jarige vrou is naby die Putfontein-wisselaar in Benoni doodgeskiet.
Dlamini sê daar word vermoed die twee is in hul Toyota-dubbelkajuitbakkie oorval.
“Hulle is vermoedelik deur drie mans aangeval wat hulle koelbloedig doodgeskiet en daarna die bakkie aan die brand probeer steek het,” sê Dlamini.
Volgens Dlamini het lede van die publiek gehelp om die vlamme te blus.
Hy sê die verdagtes het ’n selfoon gegryp voordat hulle te voet gevlug het.
Die bakkie waarin twee jong mense Sondag gery het. Die bakkie het sonder brandstof gaan staan naby die Putfontein-wisselaar in Benoni. Die twee jong mense is deur gewapende rowers oorval en koelbloedig doodgeskiet. Foto: Verskaf
Die man en vrou is op die toneel dood.
Ross Campbell, ’n ER24-woordvoerder, sê paramedici het omstreeks 12:30 by die toneel opgedaag.
Die man se lyk is buite die bakkie aangetref. Hy is verskeie kere geskiet, sê Campbell.
Die vrou se lyk, met ’n enkele koeëlwond, is in die bakkie aangetref.
Twee werkers het saam met die man en vrou gery en het van die toneel gevlug. Hulle het later, nadat die ambulans opgedaag het, na die toneel teruggekeer.
“Hulle beweer ’n groep mans het hulle genader nadat hulle langs Putfonteinweg stilgehou het waar die brug oor die N12 gaan,” sê Campbell.
Dlamini het gesê ’n beloning word aangebied vir enige inligting wat die polisie kan help om die skuldiges aan te keer.
“Die verdagtes is gewapen en gevaarlik en lede van die publiek word gewaarsku om hulle nie te konfronteer nie, maar eerder hul naaste polisiekantoor te kontak,” het Dlamini gemaan.
Meer oor: Er24 | Benoni | Skietvoorval | N12-Moorde | Misdaad | Rooftog
1 dood, 8 beseer in skietery by Amerikaanse skool